ai4bharat/Pralekha huggingface dataset:
నీతి ఆయోగ్
ఏఎన్ఐసీలో భాగంగా మహిళా కేంద్రీకృత సవాళ్ల కార్యక్రమాన్ని ప్రారంభించిన 'అటల్ ఇన్నోవేషన్ మిషన్'
న్యూ దిల్లీ: 'అటల్ న్యూ ఇండియా ఛాలెంజ్'  2వ అంచెలో రెండో దశలో భాగంగా, మహిళా కేంద్రీకృత సవాళ్ల కార్యక్రమాన్ని నీతి ఆయోగ్ ప్రతిష్టాత్మక విభాగమైన 'అటల్ ఇన్నోవేషన్ మిషన్'  ప్రారంభించింది. ఈ సవాల్ కింద ఒక కోటి రూపాయల వరకు గ్రాంట్ మంజూరు చేస్తారు. జాతీయ ప్రాముఖ్యత, సామాజిక ఔచిత్యానికి సంబంధించిన సవాళ్లను పరిష్కరించే సాంకేతిక ఆవిష్కరణలను వెతకడం, ఎంచుకోవడం, మద్దతు ఇవ్వడం, పెంపొందించడం లక్ష్యంగా తీసుకున్న చొరవ ఇది.
"ఒక మహిళ సమాజ రూపశి" అన్న అంశానికి ప్రాధాన్యతనిస్తూ, జీవితంలోని అన్ని దశల్లో అతివలు ఎదుర్కొంటున్న ప్రధాన సమస్యలను ఏఎన్ఐసీ చేపట్టిన మహిళా కేంద్రీకృత సవాళ్లు పరిష్కరిస్తాయి. కొత్త ఆవిష్కరణల ద్వారా మహిళలను పరిశుభ్రత వైపు నడిపించడం, మహిళల భద్రతను మెరుగు పరచడం, మహిళలకు వృత్తిపరమైన అవకాశాలు పెంచడం, పని చేసే మాతృమూర్తుల జీవనాన్ని మెరుగు పరచడం, గ్రామీణ మహిళల జీవనాన్ని సులభతరం చేయడం వంటివి ఈ కార్యక్రమంలో ఉన్నాయి.
సమావేశాన్ని ఉద్దేశించి నీతి ఆయోగ్ సీఈవో పరమేశ్వరన్ అయ్యర్ మాట్లాడుతూ, “ మహిళ సాధికారత మీద నీతి ఆయోగ్, ఏఐఎం ప్రధానంగా దృష్టి పెట్టాయి. ఈ కార్యక్రమం చాలా ముఖ్యమైనది. మహిళా కేంద్రీకృత సవాళ్లను ఇవాళ ప్రారంభిస్తున్నాం. నేను ఏఐఎం బృందాన్ని అభినందిస్తున్నాను. యువ ఆవిష్కర్తల కోసం ఇటువంటి అవకాశం తెచ్చినందుకు నేను సంతోషిస్తున్నాను. ఈ ఆవిష్కరణలు ఆలోచింపజేసేవిగా ఉండవచ్చు. ప్రధాన ఆవిష్కరణలకు, పరిష్కారాలకు అవి దారి తీయవచ్చు" అని చెప్పారు.
నీతి ఆయోగ్ మిషన్ డైరెక్టర్ మాట్లాడుతూ, “మహిళలు, బాలికలు తమ పూర్తి జీవన సామర్థ్యానికి అనుగుణంగా జీవించాలన్న ప్రధాన మంత్రి దృక్పథానికి అనుగుణంగా ఏఐఎం ద్వారా స్త్రీ కేంద్రీకృత సవాళ్లను ప్రారంభిస్తున్నాం అన్నారు. జీవితంలోని అన్ని దశల్లో మహిళలు ఎదుర్కొంటున్న ప్రధాన సమస్యలను పరిష్కరించేలా ఈ సవాళ్లు ఏఎన్ఐసీకి రూపకల్పన చేశాయని" చెప్పారు. ఆవిష్కర్తలు తమ వెబ్సైట్ను సందర్శించి, ఈ గొప్ప కార్యక్రమం కోసం వీలైనంత త్వరగా దరఖాస్తు చేసుకోవాలని సూచించారు.
https://www.aim-challenges.in/ లింక్ ద్వారా దరఖాస్తు చేయవచ్చు.
ఆదర్శప్రాయ సలహాదారులను సన్మానించడానికి ఏఐఎం ఏర్పాటు చేసిన వార్షిక మెంటార్ రౌండ్ టేబుల్ కార్యక్రమం సందర్భంగా ఈ ఛాలెంజ్ ప్రారంభించారు.
సాంస్కృతిక మంత్రిత్వ శాఖ
ఆజాదీ కా అమృత్ మహోత్సవ్  కింద ఏకకాల సంగీత నాటక అకాడమీ అమృత్ పురస్కారాలను ప్రకటించిన సంగీత నాటక అకాడమీ
ప్రదర్శిత కళా ప్రక్రియలకు చెందిన 86 మంది కళాకారులు ఈ పురస్కారాలకు ఎంపిక
ప్రధానాంశాలు:
- సంగీత నాటక అకాడమీ అమృత్ పురస్కారం కింద రూ.1,00,000/- , తామ్రపత్రం, అంగవస్త్రం బహూకరిస్తారు.
భారతదేశానికి స్వాతంత్ర్యం సిద్ధించి 75 సంవత్సరాలయిన సందర్భంగా ఆజాదీ కా అమృత్ మహోత్సవ్  కింద, 86 మంది కళాకారులకు ఏకకాల సంగీత నాటక అకాడమీ అమృత్ పురస్కారాలను సంగీత నాటక అకాడమీ ప్రకటించింది.
న్యూదిల్లీలోని 'నేషనల్ అకాడమీ ఆఫ్ మ్యూజిక్, డ్యాన్స్ అండ్ డ్రామా'కు చెందిన సంగీత నాటక అకాడమీ సాధారణ సభ్యుల సభ దిల్లీలో ఈ నెల 6-8 తేదీల్లో సమావేశమైంది. ఎనభై ఆరు మంది  కళాకారులను ఈ ఏకకాల పురస్కారానికి ఏకగ్రీవంగా ఎంపిక చేసింది. ప్రదర్శిత కళా ప్రక్రియలకు చెందిన, 75 సంవత్సరాల కంటే ఎక్కువ వయస్సు ఉన్న కళాకారులు వీరిలో ఉన్నారు, తమ జీవితంలో ఇప్పటివరకు ఒక్క జాతీయ స్థాయి పురస్కారాన్ని కూడా అందుకోలేదు.
ఎంపికైన పురస్కార గ్రహీతలు దేశానికి ప్రాతినిధ్యం వహిస్తున్నారు, వివిధ రాష్ట్రాలు & కేంద్ర పాలిత ప్రాంతాలకు చెందినవారు. ఈ కళాకారులు భారతదేశంలోని వివిధ కళలను ప్రతిబింబిస్తారు.
సంగీత నాటక అకాడమీ అమృత్ పురస్కారం కింద రూ.1,00,000/- , తామ్రపత్రం, అంగవస్త్రం బహూకరిస్తారు.
పూర్తి జాబితా కోసం ఇక్కడ క్లిక్ చేయండి
హోం మంత్రిత్వ శాఖ
'రాష్ట్రీయ ఏక్తా దివాస్' పురస్కరించుకొని న్యూఢిల్లీలోని సర్దార్ పటేల్ చౌక్లో ప్రత్యేక కార్యక్రమం
భారత ఉక్కు మనిషి సర్దార్ వల్లభాయ్ పటేల్ జయంతి సందర్భంగా ఆయన విగ్రహానికి పూలమాల వేసి నివాళులు అర్పించిన రాష్ట్రపతి శ్రీ రామ్నాథ్ కోవింద్, ఉపరాష్ట్రపతి శ్రీ ఎం. వెంకయ్య నాయుడు, కేంద్ర హోంమంత్రి శ్రీ అమిత్ షా, ఢిల్లీ లెఫ్టినెంట్ గవర్నర్ శ్రీ అనిల్ బైజల్
“సర్దార్ పటేల్ గారి ఉక్కులాంటి దృఢ నాయకత్వం, భక్తి మరియు దేశభక్తి మాకు నిరంతరం మార్గనిర్దేశనం చేస్తూనే ఉంటాయి”: కేంద్ర హోంమంత్రి శ్రీ అమిత్ షా
కేంద్ర హోంశాఖ మంత్రి ప్రజలకు రాష్ట్ర ఏక్తా దివాస్ ప్రతిజ్ఞ. దేశం తరపున గొప్ప దేశభక్తుడైన సర్దార్ పటేల్ గారికి నివాళులర్పించిన కేంద్ర హోంమంత్రి
"జాతీయ ఐక్యత యొక్క సారాంశం వివరించి ప్రతి భారతీయుడి హృదయంలో నిలిచిపోయిన ఉక్కు మనిషి సర్దార్ పటేల్ గారికి నమస్కారం" అమిత్ షా
"చెల్లాచెదురుగా ఉన్న వందలాది సంస్థానాలను స్వాతంత్య్రానంతర సర్దార్ పటేల్ ఏకం చేసి.. నేటి బలమైన భారతదేశానికి పునాది వేశారు. ఈ దిశగా ఆయన చేసిన గొప్ప కృషి, నిర్ణయాత్మక నాయకత్వం మరియు మాతృభూమి పట్ల పటేల్ కనబరిచిన అసమానమైన నిబద్ధతను దేశం ఎప్పటికీ మరచిపోదు ” కేంద్ర హోంమంత్రి
'రాష్ట్రీయ ఏక్తా దివాస్' పురస్కరించుకొని ఈ రోజు న్యూఢిల్లీలోని సర్దార్ పటేల్ చౌక్లో ప్రత్యేక కార్యక్రమం నిర్వహించారు. భారత ఉక్కు మనిషి సర్దార్ వల్లభాయ్ పటేల్ జయంతి సందర్భంగా ఆయన విగ్రహానికి రాష్ట్రపతి శ్రీ రామ్నాథ్ కోవింద్, ఉపరాష్ట్రపతి శ్రీ ఎం. వెంకయ్య నాయుడు, కేంద్ర హోంమంత్రి శ్రీ అమిత్ షా, ఢిల్లీ లెఫ్టినెంట్ గవర్నర్ శ్రీ అనిల్ బైజల్లు పూలమాల వేసి నివాళులు అర్పించారు. 'రాష్ట్రీయ ఏక్తా దివాస్స సందర్భంగా కేంద్ర హోంమంత్రి శ్రీ అమిత్ షా మాట్లాడుతూ “సర్దార్ పటేల్ గారి ఉక్కులాంటి దృఢ నాయకత్వం, భక్తి మరియు దేశభక్తి మాకు నిరంతరం మార్గనిర్దేశనం చేస్తూనే ఉంటాయి” అని అన్నారు.
కేంద్ర హోంశాఖ మంత్రి రాష్ట్ర ఏక్తా దివాస్ ప్రతిజ్ఞ చేశారు. “దేశం యొక్క ఐక్యత, సమగ్రత, భద్రతను కాపాడటానికి నన్ను నేను అంకితం చేస్తున్నానని మరియు నా తోటి దేశస్థులలో ఈ సందేశాన్ని వ్యాప్తి చేయడానికి తీవ్రంగా ప్రయత్నిస్తానని ప్రతిజ్ఞ చేస్తున్నాను. సర్దార్ వల్లభాయ్ పటేల్ దృఢమైన దృష్టి మరియు చర్యల ద్వారా సాధ్యమైన నా దేశం యొక్క ఏకీకరణ స్ఫూర్తితో నేను ఈ ప్రతిజ్ఞను తీసుకుంటాను. నా దేశం యొక్క అంతర్గత భద్రతను నిర్ధారించడానికి నా స్వంత సహకారం అందించాలని నేను నిశ్చయించుకున్నాను ” అని కేంద్ర హోంమంత్రి ప్రతిజ్ఞ చేశారు.
ట్విట్టర్లో శ్రీ అమిత్ షా సర్దార్ వల్లభాయ్ పటేల్కు నివాళులర్పిస్తూ ఆ గొప్ప దేశభక్తుడికి కృతజ్ఞతలు తెలిపారు. "జాతీయ ఐక్యత యొక్క సారాంశం వివరించి ఆ దిశగా విశేష కృషి చేసి ప్రతి భారతీయుడి హృదయంలో నిలిచిపోయిన భారత ఉక్కు మనిషి సర్దార్ పటేల్ గారికి నమస్కారం. మన స్వాతంత్య్రానంతర చెల్లాచెదురుగా ఉన్న వందలాది సంస్థానాలను సర్దార్ పటేల్ ఏకం చేసి నేటి బలమైన భారతదేశానికి పునాది వేశారు. ఈ దిశగా ఆయన చేసిన గొప్ప కృషి, నిర్ణయాత్మక నాయకత్వం, మాతృభూమి పట్ల పటేల్ కనబరిచిన అసమానమైన నిబద్ధతను దేశం ఎప్పటికీ మరచిపోదు"అని అమిత్ షా అన్నారు.
“భారతదేశాన్ని ఏకం చేయడం నుండి సోమనాథ్ ఆలయ పునర్నిర్మాణం వరకు, సర్దార్ పటేల్ తన జీవితంలో ప్రతి క్షణాన్ని దేశం ఐక్యత మరియు సమైక్యత కోసం అంకితం చేశారు. అంతటి గొప్ప దేశభక్తుడు, భారత ఉక్కు మనిషి సర్దార్ పటేల్కు మన గొప్ప దేశం తరఫున నా నివాళులు అర్పిస్తున్నాను”. అని అమిత్ షా తెలిపారు.
పెట్రోలియం- సహజ వాయువుల మంత్రిత్వ శాఖ
దేశీయ ఉక్కు వినియోగాన్ని పెంచడం మరియు చమురు, గ్యాస్ రంగం ఉక్కు అవసరాలను తీర్చడానికి దిగుమతి ఆధారపడటాన్ని తగ్గించడంపై నొక్కి చెప్పిన శ్రీ ధర్మేంద్ర ప్రధాన్
దేశీయ ఉక్కు వినియోగాన్ని దేశంలో పెంచడం, చమురు-గ్యాస్ రంగం ఉక్కు అవసరాలను తీర్చడానికి దిగుమతి ఆధారపడటాన్ని తగ్గించడంపై పెట్రోలియం మరియు సహజ వాయువు మరియు ఉక్కు శాఖ మంత్రి శ్రీ ధర్మేంద్ర ప్రధాన్ నొక్కి చెప్పారు. ఈ రోజు ఇక్కడ ‘ఆత్మనిర్భర్ భారత్: ఆయిల్ & గ్యాస్ సెక్టార్లో దేశీయ ఉక్కు వాడకాన్ని ప్రోత్సహించడం’ అనే వెబినార్ను ఉద్దేశించి ఆయన మాట్లాడుతూ స్టీల్, ఆయిల్ & గ్యాస్ రంగాలకు దగ్గరి సంబంధం ఉందని, దానిని కొత్త స్థాయిలకు తీసుకెళ్లవలసిన సమయం వచ్చిందని అన్నారు.
ఆత్మనీర్భర్ భారత్ తయారు చేయాలన్న ప్రధానమంత్రి శ్రీ నరేంద్ర మోడీ పిలుపుని ప్రస్తావిస్తూ, ఆత్మనీర్భర్ భారత్ అంటే బలమైన ఉత్పాదక రంగం, స్వావలంబన ప్రపంచవ్యాప్తంగా సమగ్ర ఆర్థిక వ్యవస్థతో బలమైన భారత్ అని శ్రీ ప్రధాన్ అన్నారు. నిర్మాణం, చమురు & గ్యాస్, ఆటోమొబైల్స్, యంత్రాలు వంటి రంగాలతో బలమైన సంబంధాలు కలిగివున్న భారతీయ ఉక్కు రంగానికి ఆత్మనీర్భర్ భారత్ కావాలనే భారత కలని సాకారం చేయడంలో ప్రాథమిక పాత్ర ఉంది. దేశీయ అవసరాలన్నీ నెరవేర్చిన తర్వాతే ప్రపంచ ఉక్కు రంగంలో భారతీయ ఉక్కు రంగం ప్రధాన పాత్ర పోషించడానికి కృషి చేయగలదని ఆయన అన్నారు. "దేశీయ పరిశ్రమలు పెరగాలి, తద్వారా సరఫరా గొలుసు స్థానికీకరణను ప్రోత్సహించే మన ప్రయత్నాలలో ఖర్చు పెరగదు" అని శ్రీ ధర్మేంద్ర ప్రధాన్ తెలిపారు.
చమురు, గ్యాస్ రంగంపై, పెట్టుబడి అనుకూల విధానాల నేపథ్యంలో గత ఆరేళ్లుగా విపరీతమైన పరివర్తన జరిగిందని మంత్రి చెప్పారు. శుద్ధి కర్మాగారాలు, పైప్లైన్లు, గ్యాస్ టెర్మినల్స్, నిల్వ సామర్థ్యం, గ్యాస్ సిలిండర్లు, రిటైల్ అవుట్లెట్లలో ఈ రంగం విపరీతంగా వృద్ధి చెందుతోంది. వీటన్నింటికీ పెద్ద మొత్తంలో ఉక్కు అవసరం. చమురు-గ్యాస్ రంగం ఉక్కు పైపులు, గొట్టాల అతిపెద్ద వినియోగదారులలో ఒకటి, మన జనాభాలో 70% మందికి నగర గ్యాస్ పంపిణీ నెట్వర్క్ విస్తరణ, సామర్థ్యాన్ని పెంచడం, 10,000 సిఎన్జి స్టేషన్లను ఏర్పాటు చేయడానికి ప్రణాళిక, ఇ అండ్ పి కార్యకలాపాలు -అవన్నీ ఈ రంగంలో ఉక్కు డిమాండ్ను పెంచుతాయి.
ఉక్కు, చమురు-గ్యాస్ రంగాలు రెండూ భారత ఆర్థిక వ్యవస్థకు ముఖ్యమైన స్తంభాలు అని, భారతదేశం 5 ట్రిలియన్ డాలర్ల ఆర్థిక వ్యవస్థ వైపు కదులుతున్నప్పుడు రెండింటికీ ముఖ్యమైన పాత్ర ఉందని ఉక్కు, శాఖ సహాయ మంత్రి శ్రీ ఫగ్గన్ సింగ్ కులాస్టే అన్నారు. దేశీయ ఉత్పత్తులను అధికంగా స్వీకరించాలని, దేశ అభివృద్ధికి తోడ్పడాలని ఆయన పరిశ్రమకు పిలుపునిచ్చారు.
వెబినార్ లో ఎంఓపిఎన్జి కార్యదర్శి జి శ్రీ తరుణ్కపూర్, ఉక్కు శాఖ కార్యదర్శి, శ్రీ ప్రదీప్ కుమార్ త్రిపాఠి, పలు పిఎస్యుల సిఎండిలు, స్టీల్, పిఎన్జి మంత్రిత్వ శాఖల సీనియర్ అధికారులు, పరిశ్రమల నాయకులు, ఫిక్కీ ఆఫీస్ బేరర్లు, ఇతర వాటాదారులు  పాల్గొన్నారు. ఫిక్కీ భాగస్వామ్యంతో ఉక్కు మంత్రిత్వ శాఖ ఈ వెబినార్ ను నిర్వహించింది.
గణాంకాల అంచనాల ఆధారంగా ప్రపంచవ్యాప్తంగా మలేరియాకు సంబంధించి కేసులపై డబ్ల్యూహెచ్ఓ విడుదల చేసిన వరల్డ్ మలేరియా రిపోర్ట్  2020, మలేరియా భారాన్ని తగ్గించడంలో భారత్ గణనీయమైన పురోగతి సాధించిందని సూచిస్తుంది. 2018 తో పోల్చితే 2019 లో కేసుల్లో 17.6%క్షీణతను సాధించిన ఏకైకదేశం భారత్. వార్షిక పరాన్నజీవి సంభవం  2017 తో పోలిస్తే 2018 లో 27.6%, 2018 తో పోలిస్తే 2019 లో 18.4% తగ్గింది. 2012 సంవత్సరం నుండి ఏపిఐ ఒకటి కంటే తక్కువ.
ప్రాంతాల వారీగా చుస్తే అత్యధికంగా 20 మిలియన్ల నుండి 6 మిలియన్లకు తగ్గిన కేసులకు భారతదేశం దోహదపడింది. 2000 నుండి 2019 మధ్య మలేరియా కేసులు 71.8%, మరణాలు 73.9% తగ్గాయి.
భారతదేశం 2000 సంవత్సరం , 2019  మధ్య మలేరియా అనారోగ్యంలో 83.34% మరియు మలేరియా మరణాలలో 92% తగ్గింపును సాధించింది, తద్వారా మిలీనియం అభివృద్ధి లక్ష్యాలలో 6 వ లక్ష్యాన్ని సాధించింది .
చిత్రం-1: భారతదేశంలో మలేరియా సంక్రమణ పోకడలు  పివి; ప్లాస్మోడియం వివాక్స్, పిఎఫ్; ప్లాస్మోడియం ఫాల్సిపరం
మలేరియా కేసుల సంభవం తగ్గడం ఏటా కనిపిస్తుంది. 2018  తో పోల్చితే కేసులు, మరణాలు 2019 సంవత్సరంలో వరుసగా 21.27% మరియు 20%  గణనీయంగా తగ్గాయి. 2020 లో అక్టోబర్ వరకు నమోదైన మొత్తం మలేరియా కేసుల సంఖ్య - 2019  తో పోలిస్తే 45.02 శాతం తగ్గింది. 2015 లో దేశంలో మలేరియా నిర్మూలన ప్రయత్నాలు ప్రారంభమయ్యాయి. ఆరోగ్య, కుటుంబ సంక్షేమ మంత్రిత్వ శాఖ 2016 లో నేషనల్ ఫ్రేమ్వర్క్ ఫర్ మలేరియా ఎలిమినేషన్  ను ప్రారంభించిన తరువాత చర్యలను తీవ్రతరం చేసింది. మలేరియా నిర్మూలనకు జాతీయ వ్యూహాత్మక ప్రణాళిక  ను ఆరోగ్య మంత్రిత్వ శాఖ జూలై 2017 లో ప్రారంభించింది, ఇది రాబోయే ఐదేళ్ళకు వ్యూహాలను రూపొందించింది.
.
చిత్రం-2: భారతదేశంలో మలేరియా సంక్రమణ పరిస్థితి 
మొదటి రెండేళ్ళలో 27.7% కేసులు తగ్గాయి, 49.5% మరణాలు తగ్గాయి; 2015 లో 11,69,261 కేసులు మరియు 385 మరణాలు 8,44,558 కేసులు మరియు 2017 లో 194 మరణాలు నమోదయ్యాయి.
ఒడిశా, ఛత్తీస్గఢ్, జార్ఖండ్, మేఘాలయ, మధ్యప్రదేశ్ రాష్ట్రాలు 2019 లో మలేరియా కేసులు దాదాపు 45.47 శాతం  మరియు 70.54 శాతం  ఫాల్సిపరం మలేరియా కేసులు నమోదయ్యాయి. 63.64%  మలేరియా మరణాలు కూడా ఈ రాష్ట్రాల నుండి నమోదయ్యాయి.
7 ఈశాన్య రాష్ట్రాలు, ఛత్తీస్గఢ్, జార్ఖండ్, మధ్యప్రదేశ్, ఒడిశాలో 2018-19 వరకు మైక్రోస్కోప్ లను సమకూర్చడం, వేగవంతమైన విశ్లేషణలు చేయడం, దీర్ఘకాలిక క్రిమిసంహారక వలలు  సుమారు 5 కోట్లు పంపిణీ చేయడం విస్తృతంగా చేయడంలో కేంద్ర ప్రభుత్వం విశేషంగా కృషి చేసింది. ప్రస్తుత ఆర్థిక సంవత్సరంలో అధిక వ్యాప్తి ఉన్న ప్రాంతాలకు మరో 2.25 కోట్ల ఎల్ఎల్ఎన్లు సరఫరా / పంపిణీ చేస్తున్నారు.
భారతదేశంలోని హెచ్బిఎహ్ఐ  ప్రాంతాలలో ఏపిఐ క్షీణత :
భారతదేశంతో సహా 11 అధిక మలేరియా వ్యాప్తి ఉన్న దేశాలలో డబ్ల్యూహెచ్ఓ హై బర్డెన్ టు హై ఇంపాక్ట్  చొరవను ప్రారంభించింది. జూలై, 2019 లో పశ్చిమ బెంగాల్, జార్ఖండ్, ఛత్తీస్గఢ్, మధ్యప్రదేశ్ రాష్ట్రాల్లో “హై బర్డెన్ టు హై ఇంపాక్ట్ ” చొరవ అమలు ప్రారంభించబడింది. పురోగతిని పునరుద్ఘాటించే ముఖ్య వ్యూహం “అధిక ప్రభావానికి అధిక భారం”  ప్రతిస్పందన, 2018 లో డబ్ల్యూహెచ్ఓ మరియు ఆర్బిఎం మలేరియా అంతానికి భాగస్వామ్యం భారతదేశంలో అద్భుతమైన ఫలితాలను ఇచ్చింది, గత 2 సంవత్సరాల్లో వరుసగా 18% కేసులు మరియు మరణంలో 20% తగ్గింపులు నమోదయ్యాయి.
31 రాష్ట్రాలు / యుటిలలో  మలేరియా సూఛనీయంగా కనిపించాయి. 2018 తో పోలిస్తే 2019 సంవత్సరంలో క్షీణత శాతం ఈ క్రింది విధంగా ఉంది:
ఆయుష్
క్యూబా వాసుల హృదయాలలో తనవంతు స్థానం దక్కించుకుంటున్న యోగా
క్యూబాలో యోగాకు క్రమంగా ఆదరణ పెరుగుతుండడం భారత దేశ యోగా ప్రియులకు ఆనందాన్ని కలిగిస్తోంది. మన పూర్వీకుల నుండి కాలాతీతంగా అందిన ఈ బహుమతి నిజంగా విశ్వవ్యాప్త వారసత్వం. ఇది ఇప్పుడు ప్రపంచ వ్యాప్తంగా తగు శిష్యులను సంపాదించుకుంటోంది. క్యూబా, హవానాలోని భారత రాయబార కార్యాలయం నుండి అందిన సమాచారం మేరకు క్యూబన్ యోగా అసోసియేషన్ అధ్యక్షుడు మరియు వ్యవస్థాపకుడు ప్రొఫెసర్ ఎడ్వర్డో పిమెంటెల్ వాజ్క్వెజ్ ఆ దేశంలో యోగాకు సంబంధించి ఒక ప్రముఖ వ్యక్తిగా ఉంటున్నారు. ఇతను 30 సంవత్సరాలుగా క్యూబాలో యోగా బోధన చేస్తున్నాడు మరియు 50 మంది బోధకులకు శిక్షణను ఇచ్చాడు. దాదాపు 1.13 కోట్ల జనాభా ఉన్న క్యూబా దేశంలో యోగా స్థిరమైన వృద్ధికి ఇది గణనీయంగా తోడ్పడుతోంది. లూయిస్ రౌల్ వాజ్క్వెజ్ మావోజ్, రాఫెల్ పినారెస్ గొంజాలెజ్ చేత జువెంటుడ్ రెబెల్డేలో ప్రొఫెసర్ పిమెంటెల్ వాజ్క్వెజ్ ఇటీవల ఇచ్చిన ఒక ఇంటర్వ్యూ క్యూబాలో విస్తృతంగా చదవబడింది. యోగా ఆ దేశంలో ఎలా ప్రాచుర్యం పొందిందనే విషయాన్ని ఇది వెలుగులోకి తెచ్చింది. అన్ని వయసుల ప్రజలు పార్కులు, గదులు మరియు యోగా ప్రదర్శించే మ్యూజియమ్లలో కనిపిస్తున్నారు. క్యూబా దేశంలో యోగా కార్యకలాపాల్లో పాల్గొనే వారి సంఖ్య కూడా రోజురోజూ పెరుగుతూ వస్తోంది. ఈ ఇంటర్వ్యూ ప్రకారం ప్రొ. ఎడ్వర్డో పిమెంటెల్ వాజ్క్వెజ్ యొక్క జీవితాన్ని ఒక యోగా పుస్తకం మార్చేసింది. అతను 12 సంవత్సరాల వయస్సు నుండి చెస్ ఆటగాడు. ఒక రోజు యోగా పద్ధతులతో కూడిన పుస్తకాన్ని  ఆయన బహుమతిగా పొందాడు. ఆ తరువాత పుస్తకంను అనుసరించి ఆయన యోగా సాధన చేయడం మొదలుపెట్టాడు. అప్పటి నుండి అతను యోగా అధ్యయనం మానలేదు. ప్రొఫెసర్ పిమెంటెల్ యోగాసనాల్ని మిగతా వాటికన్నా ఎక్కువ తత్వశాస్త్రంగా నిర్వచించారు. పాశ్చాత్య ప్రపంచానికి యెగా ముఖ్యంగా దాని శారీరక అభ్యాసానికి ఎంతో ఆసక్తిని కలిగి ఉందని అన్నారు. ఈయన అమెరికా, బ్రెజిల్, మెక్సికో దేశాలలో యోగా పాఠాలు నేర్పించాడు. 2018 లో ప్రచురించిన తన పుస్తకంలో 'తు సెషన్ డి యోగా'  మేటి ముందస్తు వ్యాధి నివారణ వ్యవస్థగా ఉటుందని పేర్కొన్నారు. ప్రపంచ వ్యాప్తంగా ప్రశంసలు పొందిన యోగాను 1995 నుండి క్యూబా యొక్క ప్రజా ఆరోగ్య మంత్రిత్వ శాఖ.. సంప్రదాయ మరియు సహజ ఔషధపు విభాగంలో భాగంగా గుర్తించబడింది. ఏదో ఒక భంగిమ సాధన మాత్రమే యోగా సెషన్ కాదని ప్రొఫెసర్ పిమెంటెల్ అభిప్రాయపడ్డారు. వరుస యోగాసనాలను సాధన చేయాలని సిఫార్సు చేశారు. ఒత్తిడిని దూరం చేసే రెండు భంగిమలను ఆయన ఇక్కడ పరిచయం చేశారు. వాటిలో ఒకటి త్రికోణాసనా. ఇది ఒత్తిడి, ఆందోళనను తగ్గించడానికి సహాయపడుతుందని అలాగే హార్మోన్లను విశ్రాంతిని కలిగిస్తుందని అన్నారు. మరొకటి తల శిర్షాసనం. ఇది కీలక మూల బలము, రక్త ప్రసరణను మెరుగుపరచడంలో సహాయపడుతుందన్నారు. ప్రతి ఏడాది క్యూబాలో 'అంతర్జాతీయ యోగా దినోత్సవం  ఎంతో ఉత్సాహంగా జరుపుకుంటారు. ఈ ఏడాది  కూడా దేశవ్యాప్తంగా ఆరో ఐడీవైని ఘనంగా జరుపుకున్నారు. ఈ వేడుకల్లో హవానాలో ఉన్న భారత రాయబార కార్యాలయం చురుకుగా పాల్గొంది.
ప్రధాన మంత్రి కార్యాలయం
హిరోషిమాలో మహాత్మాగాంధీ బస్ట్ సైజు కాంస్య విగ్రహాన్నిఆవిష్కరించిన ప్రధానమంత్రి శ్రీ నరేంద్ర మోదీ,
ప్రధానమంత్రి శ్రీ నరేంద్ర మోదీ, జపాన్లోని హిరోషిమాలో 2023 మే 20 వ తేదీన మహాత్మాగాంధీ ఛాతీ సైజు కాంస్య విగ్రహాన్ని ఆవిష్కరించారు.
ఈ విగ్రహావిష్కరణ కార్యక్రమంలో జపాన్ ప్రధానమంత్రి సలహాదారు, జపాన్ పార్లమెంటు సభ్యుడు హిజ్ ఎక్సలెన్సి,
నకతాని జెన్, హిరోషిమా సిటీ మేయర్ కజుమి మత్సుయి. హిరోషిమా సిటీ అసెంబ్లీ స్పీకర్ తాత్సునోరి మొతాని, హిరోషిమా నుంచి పార్లమెంటు సభ్యులు,
సీనియర్ ప్రభుత్వ అధికారులు, భారత కమ్యూనిటీ, జపాన్లోని మహాత్మాగాంధీ అనుచరులు పాల్గొన్నారు.
ఇండియా , జపాన్ ల మధ్య స్నేహానికి ,గుర్తుగా 2023 మే 19–21 మధ్య ప్రధానమంత్రి జి–7 శిఖరాగ్ర సమ్మేళనానికి జపాన్లో పర్యటిస్తున్న సందర్భంగా
మహాత్మాగాంధీ ఛాతీ సైజు కాంస్య విగ్రహాన్ని హిరోషిమా సిటీ ప్రభుత్వానికి భారత ప్రభుత్వం బహుకరించింది.
42 ఇంచుల ఎత్తు ఉన్న ఈ కాంస్య విగ్రహాన్ని పద్మభూషణ్ అవార్డు గ్రహీత శ్రీ రామ్ వంజి సుతార్ రూపొందించారు.
ఈ విగ్రహాన్ని ఏర్పాటు చేసే స్థలానికి పక్కనే మొతోయాసు నది ప్రవహిస్తుంటుంది. అలాగే ప్రతిరోజూ వేలాది మంది స్థానికులు , పర్యాటకులు సందర్శించే బాంబ్ డోమ్
కు దగ్గరలోనే ఈ ప్రాంతం ఉంటుంది.
శాంతి,అహింసకు సంఘీభావంగా ఈ ప్రాంతాన్ని ఎంపికచేశారు. శాంతి, అహింసలకు మహాత్మాగాంధీ తమ జీవితాన్ని అంకితం చేశారు.
ఈ ప్రాంతం మహాత్మాగాంధీ జీవితం, ఆయన ఆదర్శాలను వాస్తవంగా ప్రతిధ్వనింపచేసేదిగా ,ప్రపంచాన్ని , ప్రపంచ నాయకులకు నిరంతరం ప్రేరణనిచ్చేదిగా ఉంది.
ప్రధాన మంత్రి కార్యాలయం
మెన్స్ ట్రాప్ ఇండివిడ్యువల్ షూటింగ్ ఈవెంట్ లో కాంస్యపతకం సాధించినందుకు కైనాన్ చెనాయ్ కి పిఎం అభినందనలుమెన్స్ ట్రాప్ ఇండివిడ్యువల్ షూటింగ్ ఈవెంట్ లో కాంస్యపతకం సాధించినందుకు కైనాన్ చెనాయ్ కి పిఎం అభినందనలు
ఆసియా క్రీడోత్సవాల్లో మెన్స్ ట్రాప్ ఇండివిడ్యువల్ షూటింగ్ ఈవెంట్ లో కాంస్య పతకం సాధించిన కైనాన్ చెనాయన్ ని ప్రశంసిస్తూ ప్రధానమంత్రి శ్రీ నరేంద్ర మోదీ అభినందించారు.
ఆయన ఈ మేరకు ఎక్స్ లో ఒక ట్వీట్ చేస్తూ
‘‘@kynanchenai విజయం ఆనందదాయకం. మెన్స్ ట్రాప్ ఇండివిడ్యువల్ షూటింగ్ ఈవెంట్ లో అతను కాంస్య పతకం సాధించాడు. అద్భుత నైపుణ్యం, కట్టుబాటు ప్రదర్శించాడు. అతని విజయం రాబోయే ఎందరో షూటర్లను చైతన్యపరుస్తుంది’’ అన్నారు.
సాంస్కృతిక మంత్రిత్వ శాఖ
నేతాజీ సుభాష్ చంద్రబోస్ 125వ జయంతిని పురస్కరించుకుని ప్రధాని నేతృత్వంలోని ఉన్నత స్థాయి కమిటీ ఏర్పాటు
శ్రీ నేతాజీ సుభాష్ చంద్రబోస్ 125వ జయంతిని ఘనంగా నిర్వహించేందుకు గాను ప్రధాని శ్రీ నరేంద్ర మోడీ నేతృత్వంలో ఉన్నత స్థాయి కమిటీ ఏర్పాటు చేశారు. దీనికి సంబంధించి గెజిట్ నోటిఫికేషన్ ఈ రోజు జారీ చేడమైంది. ఈ
నెల 23వ తేదీ నుంచి సంవత్సరం పాటు జరిగే సంస్మరణ కార్యక్రమాలపై ఈ ఉన్నత స్థాయి కమిటీ నిర్ణయం తీసుకుంటుంది. ఈ ఉన్నత స్థాయి కమిటీలో విశిష్ట పౌరులు, చరిత్రకారులు, రచయితలు, నిపుణులు, శ్రీ నేతాజీ సుభాష్ చంద్రబోష్ కుటుంబ సభ్యులతో పాటుగా నేతాజీ ఆజాద్ హింద్ ఫౌజ్  తో సంబంధం ఉన్న ప్రముఖ వ్యక్తులు సభ్యులుగా ఉండనున్నారు. న్యూఢిల్లీతో పాటు కోల్కతా మరియు నేతాజీ, ఆజాద్ హింద్ ఫౌజ్తో సంబంధం ఉన్న ఇతర ప్రదేశాలలోను, భారతదేశంతో పాటు విదేశాలలో కూడా ఈ నేతాజీ సంస్మరణ కార్యక్రమాలను గురించి ఈ కమిటీ మార్గదర్శకత్వం చేయనుంది.
హై లెవల్ కమిటీ గెజిట్ నోటిఫికేషన్ కోసం ఇక్కడ క్లిక్ చేయండి
http://egazette.nic.in/WriteReadData/2021/224300.pdf
రైల్వే మంత్రిత్వ శాఖ
రైల్వే మంత్రిత్వ శాఖకు మూలధన వ్యయం కోసం 2023-24 బడ్జెట్లో రూ.2,40,000 కోట్లు కేటాయింపు
వివిధ వారసత్వ/పర్వత మార్గాల కోసం 35 ‘హైడ్రోజన్ ఫ్యూయల్సెల్’ ఆధారిత రైళ్ల రూపకల్పనకు బడ్జెట్లో ప్రతిపాదనలు
భారతీయ రైల్వేల్లో 2023-24కుగాను మూలధన వ్యయం కోసం స్థూల బడ్జెట్ మద్దతు  కింద ఆ మంత్రిత్వ శాఖకు రూ. 2,40,000 కోట్లు కేటాయించబడింది. ఇందులో మూలధనం కింద రూ.1,85,000 కోట్లు, రైల్వే భద్రత నిధి కింద రూ.45,000 కోట్లు, జాతీయ రైల్వే సంరక్షణ నిధి కోసం రూ.10,000 కోట్ల వంతున వెచ్చిస్తారు. అలాగే ‘జిబిఎస్’ నిధుల నుంచి 2023-24కుగాను ప్రణాళిక పద్దు కింద ‘కొత్త మార్గాల’ నిర్మాణానికి రూ.31,850 కోట్లు ఖర్చు చేస్తారు.
భారతీయ రైల్వేల్లో జోన్లవారీగా కొత్త మార్గాలకు నిధుల కేటాయింపు కిందివిధంగా ఉంది:
కోట్ల రూపాయల్లో...
|
|
రైల్వేజోన్
|
|
కొత్త రైలుమార్గాలకు 2023-24లో స్థూల బడ్జెట్ మద్దతు
|
|
సెంట్రల్
|
|
1234.95
|
|
తూర్పు
|
|
432.95
|
|
ఉత్తర
|
|
11617.30
|
|
ఈశాన్య
|
|
792.00
|
|
ఈశాన్య సరిహద్దు
|
|
6591.00
|
|
దక్షిణ
|
|
1158.15
|
|
దక్షిణ మధ్య
|
|
819.50
|
|
ఆగ్నేయ
|
|
14.90
|
|
పశ్చిమ
|
|
1011.70
|
|
తూర్పు మధ్య
|
|
1518.02
|
|
తూర్పు తీర
|
|
1984.00
|
|
ఉత్తర మధ్య
|
|
2.13
|
|
వాయవ్య
|
|
861.65
|
|
ఆగ్నేయ మధ్య
|
|
389.00
|
|
నైరుతి
|
|
1408.35
|
|
పశ్చిమ మధ్య
|
|
2014.40
|
|
మొత్తం
|
|
31850.00
కొత్త రైళ్లు/రైలు సేవలను ప్రవేశపెట్టడమన్నది రైల్వేల దైనందిన కార్యకలాపాల్లో భాగం. ఈ నేపథ్యంలో 2023-24కుగాను ప్రణాళిక పద్దుకింద “వినియోగదారు సౌకర్యాల” కోసం స్థూల బడ్జెట్ మద్దతు నిధుల నుంచి రూ.13,150 కోట్లు కేటాయించబడ్డాయి. అలాగే వివిధ వారసత్వ/పర్వత మార్గాల కోసం 35 ‘హైడ్రోజన్ ఫ్యూయల్ సెల్’ ఆధారిత రైళ్ల రూపకల్పనకు రూ.2800 కోట్లు, వారసత్వ మార్గాలలో హైడ్రోజన్ మౌలిక సదుపాయాల కల్పనకు రూ.600 వెచ్చించనున్నారు.
రైల్వే, కమ్యూనికేషన్స్-ఎలక్ట్రానిక్స్ అండ్ ఇన్ఫర్మేషన్ టెక్నాలజీ శాఖల మంత్రి శ్రీ అశ్వనీ వైష్ణవ్ ఇవాళ లోక్సభలో ఒక ప్రశ్నకు ఇచ్చిన లిఖితపూర్వక సమాధానంలో ఈ సమాచారం వెల్లడించారు.
స్పెషల్ సర్వీస్ మరియు ఫీచర్ లు
కేంద్ర సహాయ మంత్రి డాక్టర్ ఎల్. మురుగన్కు పుట్టిన రోజు శుభాకాంక్షలు తెలిపిన ప్రధానమంత్రి శ్రీ నరేంద్ర మోడీ
తన పుట్టిన రోజున తనకు శుభాకాంక్షలు తెలిపిన ప్రధానమంత్రి శ్రీ నరేంద్ర మోడీకి కేంద్ర సమాచార, ప్రసార, మత్స్య, పశుసంవర్ధక, పాడిపరిశ్రమ శాఖల సహాయమంత్రి డాక్టర్ ఎల్. మురుగన్ కృతజ్క్షతలు తెలిపారు.
(శుభాకాంక్షలు తెలిపినందుకు ప్రధానమంత్రికి ఈ రోజు ఉదయం చేసిన ట్వీట్ ద్వారా కృతజ్క్షతలు చెప్తూ, ఆయన మాటలు దేశం కోసం మరింతగా పని చేసేందుకు ఎప్పుడూ శక్తిని ఇస్తాయని పేర్కొన్నారు.
మీ క్రియాశీలక నాయకత్వం, మార్గరద్శనం కింద నేను ఉత్తమంగా సేవలనందించేందుకు కృషి చేస్తానని డాక్టర్ మురుగన్ అన్నారు.
అంతకుముందు, ప్రధానమంత్రి తన లేఖలో, అవిశ్రాంత కృషి, అంతులేని శక్తి, దృఢ సంకల్పంతో నూతన భారతదేశ నిర్మాణానికి డాక్టర్ మురుగన్ నిరంతరం కృషి చేస్తున్నారని పేర్కొన్నారు. అదనంగా, జీవిత ఔచిత్యాన్ని పరిశీలించి అంచనా వేయడానికి పుట్టిన రోజు ఒక ప్రత్యేక సందర్భమని ప్రధానమంత్రి అన్నారు. అలా చేయడం కుటుంబం, సమాజం, దేశం పట్ల మన బాధ్యతలను నిర్వర్తించడానికి నూతన శక్తితో మనలను మనం పునరంకితం చేసుకునేందుకు ప్రేరేపిస్తుందని పేర్కొన్నారు. దేశ అభివృద్ధి, శ్రేయస్సు, సౌభగ్యం కోసం నిబద్ధత, అంకితభావంతో మీరు అందిస్తున్న సేవలు యువతకు స్ఫూర్తిదాయకంగా నిలుస్తాయని ప్రధాని అన్నారు.
మంచి ఆరోగ్యం, ఆనందంతో మంత్రి జీవించాలని ఆశిర్వదిస్తూ, ఆయన ఉజ్జ్వల భవిష్యత్తుకు, రాబోయే కాలంలో ఆయన చేయనున్న కృషికి శుభాకాంక్షలు తెలిపారు.\
దిగువన పేర్కొన్న లింక్ ద్వారా కేంద్రమంత్రి డాక్టర్ ఎల్. మురుగన్ ట్వీట్ను చూడవచ్చు: https://t.co/uSJBQNP2OE
మంత్రిమండలి
నేషనల్ గ్రీన్ హైడ్రోజన్ మిషన్ కు కేంద్ర మంత్రివర్గం ఆమోదం
గ్రీన్ హైడ్రోజన్ ,దాని ఉత్పన్నాల ఉత్పత్తి, వినియోగం , ఎగుమతికి భారతదేశాన్ని గ్లోబల్ హబ్ గా మార్చడం మిషన్ లక్ష్యం
భారతదేశం ఇంధన స్వేచ్చా దేశంగా మారడానికి ,ఆర్థిక వ్యవస్థలోని ప్రధాన రంగాలను డీకార్బోనైజేషన్ చేయడానికి దోహదపడనున్న మిషన్
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం నేషనల్ గ్రీన్ హైడ్రోజన్ మిషన్ కు ఆమోదం తెలిపింది. ఈ మిషన్ ప్రారంభ వ్యయం రూ.19,744 కోట్లు కాగా, ఇందులో సైట్  కార్యక్రమానికి రూ.17,490 కోట్లు, పైలట్ ప్రాజెక్టులకు రూ.1,466 కోట్లు, పరిశోధన, అభివృద్ధి కోసం రూ.400 కోట్లు, ఇతర మిషన్ భాగాలకు రూ.388 కోట్లు కేటాయించారు. సంబంధిత కాంపోనెంట్ ల అమలు కోసం ఎంఎన్ ఆర్ ఈ పథకం మార్గదర్శకాలను రూపొందిస్తుంది.
ఈ మిషన్ ఫలితంగా 2030 నాటికి ఈ క్రింది ఫలితాలు వచ్చే అవకాశం ఉంది వస్తాయి:దేశంలో 125 గిగావాట్ల పునరుత్పాదక ఇంధన సామర్థ్యంతో సహా సంవత్సరానికి కనీసం 5 ఎం ఎం టి  గ్రీన్ హైడ్రోజన్ ఉత్పత్తి సామర్థ్యాన్ని అభివృద్ధి చేయడంమొత్తం పెట్టుబడుల్లో రూ.8 లక్షల కోట్లకు పైగాఆరు లక్షలకు పైగా ఉద్యోగాల కల్పనశిలాజ ఇంధన దిగుమతుల్లో రూ. లక్ష కోట్ల
సంచిత తగ్గుదలవార్షిక గ్రీన్ హౌస్ వాయువుల ఉద్గారాల్లో దాదాపు 50 ఎం ఎం టి ల తగ్గింపు
గ్రీన్ హైడ్రోజన్ , దాని ఉత్పన్నాలకు ఎగుమతి అవకాశాలను సృష్టించడం వంటి విస్తృత ప్రయోజనాలను మిషన్ కలిగి ఉంటుంది; పారిశ్రామిక, చలనశీలత , ఇంధన రంగాల డీకార్బోనైజేషన్; దిగుమతి చేసుకున్న శిలాజ ఇంధనాలు,ఫీడ్ స్టాక్ పై ఆధారపడటాన్ని తగ్గించడం; దేశీయ తయారీ సామర్థ్యాలను అభివృద్ధి చేయడం; ఉపాధి అవకాశాల కల్పన; ఇంకా అత్యాధునిక సాంకేతిక పరిజ్ఞానాల అభివృద్ధి. భారతదేశ గ్రీన్ హైడ్రోజన్ ఉత్పత్తి సామర్థ్యం సంవత్సరానికి కనీసం 5 మిలియన్ టన్నులకు చేరుకునే అవకాశం ఉంది, అనుబంధ పునరుత్పాదక శక్తి సామర్థ్యాన్ని సుమారు 125 గిగావాట్లను జోడిస్తుంది. 2030 నాటికి రూ.8 లక్షల కోట్లకు పైగా పెట్టుబడులు వస్తాయని, 6 లక్షలకు పైగా ఉద్యోగాలు లభిస్తాయని అంచనా వేశారు. 2030నాటికి సంవత్సరానికి దాదాపు 50 ఎంఎంటి కార్బన్ డయాక్సైడ్ ఉద్గారాలను నివారించవచ్చని భావిస్తున్నారు.
గ్రీన్ హైడ్రోజన్ కు డిమాండ్ సృష్టించడం, ఉత్పత్తి, వినియోగం , ఎగుమతిని ఈ మిషన్ సులభతరం చేస్తుంది. గ్రీన్ హైడ్రోజన్ ట్రాన్సిషన్ ప్రోగ్రామ్ కోసం వ్యూహాత్మక ఇంటర్వెన్షన్స్  కింద, ఎలక్ట్రోలైజర్ల దేశీయ తయారీ, గ్రీన్ హైడ్రోజన్ ఉత్పత్తిని లక్ష్యంగా చేసుకుని రెండు విభిన్న ఆర్థిక ప్రోత్సాహక యంత్రాంగాలు మిషన్ కింద అందించబడతాయి. అభివృద్ధి చెందుతున్న తుది వినియోగ రంగాలు, ఉత్పత్తి మార్గాలలో పైలట్ ప్రాజెక్టులకు కూడా మిషన్ మద్దతు ఇస్తుంది. పెద్ద ఎత్తున హైడ్రోజన్ ఉత్పత్తి మరియు/లేదా వినియోగానికి మద్దతు ఇవ్వగల ప్రాంతాలను గ్రీన్ హైడ్రోజన్ హబ్ లుగా గుర్తిస్తారు. అభివృద్ధి చేస్తారు.
గ్రీన్ హైడ్రోజన్ ఎకోసిస్టమ్ స్థాపనకు మద్దతు ఇవ్వడానికి వీలైన విధాన యంత్రాంగాన్ని అభివృద్ధి చేస్తారు. దృఢమైన ప్రమాణాలు ,నిబంధనల ఫ్రేమ్ వర్క్ ను కూడా అభివృద్ధి చేస్తారు. ఇంకా, ఈ మిషన్ పరిశోధన-అభివృద్ధి  కోసం ప్రభుత్వ-ప్రైవేట్ భాగస్వామ్య ఫ్రేమ్ వర్క్ ను సులభతరం చేస్తుంది; ఆర్ అండ్ డి ప్రాజెక్టులు లక్ష్య-ఆధారితమైనవి, కాలపరిమితితో కూడినవి.ప్రపంచవ్యాప్తంగా పోటీ సాంకేతిక పరిజ్ఞానాలను అభివృద్ధి చేయడానికి తగిన విధంగా ఉంటాయి.
మిషన్ లక్ష్యాలను విజయవంతంగా సాధించడానికి కేంద్ర ,రాష్ట్ర ప్రభుత్వాలకు చెందిన అన్ని సంబంధిత మంత్రిత్వ శాఖలు, విభాగాలు, ఏజెన్సీలు,సంస్థలు కేంద్రీకృత ,సమన్వయ చర్యలు తీసుకుంటాయి. మిషన్ మొత్తం సమన్వయం,అమలు కు నూతన, పునరుత్పాదక ఇంధన మంత్రిత్వ శాఖ బాధ్యత వహిస్తుంది.